
ΠΕ ΡΙΕΧΟΜΕ ΝΑ 

ΠΟΛΕΟΔΟΜΙΑ 

ΔΙΑΤΑΓΜΑΤΑ 

’ Εγκριση τοπικού ρυμοτομικού σχεδίου για τον καθορισμό χώρου 
για ανέγερση σχολείου στην εκτός του εγκεγκριμένου σχεδίου 
περιοχή του Δήμου Αμαρουσίου και καθορισμός των όρων και 
περιορισμών δόμησης αυτού. 1 

ΑΠΟΦΑΣΕΙΣ 

Χαρακτηρισμός οικοπέδου ιδιοκτησίας Καλλιόπης και Ιωάννας 


Χρυσού εντός σχεδίου πόλεως Λιμ. Χερσονήσου. 2 

Καθορισμός ορίων, όρων και περιορισμών δόμησης στον οικισμό 
«Μ. ΑΠΟΣΤΟΛΟΙ» του Ν. Κιλκίς. 3 


ΠΟΛΕΟΔΟΜΙΑ 

ΔΙΑΤΑΓΜΑΤΑ 

( 1 ) 

Έγκριση τοπικού ρυμοτομικού σχεδίου για τον καθορισμό χώρου για 
ανέγερση σχολείου στην εκτός του εγκεγκριμένου σχεδίου περιοχή 
του Δήμου Αμαρουσίου και καθορισμός των όρων και περιορισμών 
δόμησης αυτού. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

' Εχοντας υπόψη: 

1. Τις διατάξεις του Ν. 1337/1983 (ΦΕΚ 33/Α) και ειδικότερα 
το άρθρο 26. όπως αντικαταστάθηκε με το άρθρο 8 παρ. 13 του Ν. 
1512/1985 (ΦΕΚ/4/Α). 

2. Τις διατάξεις του Ν. 1577/1985 (ΦΕΚ 210/Α) και ειδικότερα 
τα άρθρα 7, 8 ( παρ, 1) και 9. 

3. Τις διατάξεις του Ν. 1558/1985 (ΦΕΚ 137/Α) και ειδικότερα 
το άρθρο 23 παρ. 1. 


4. Την αριθ. 379/1985 γνωμοδότηση του Κεντρικού Συμβουλίου 
Χωροταξίας, Οικισμού και Περιβάλλοντος. 

5. Τρ αριθ. 3638/1986 έγγραφο του Υπουργού Περιβάλλοντος, 
Χωροταξίας και Δημοσίων'Εργων. 

6. Τις αριθ. 905/1985, 88/1986 και 182/1986 γνωμοδοτήσεις 
του Συμβουλίου της Επικράτειας, με πρόταση του Υπουργού Περι¬ 
βάλλοντος, Χωροταξίας και Δημοσίων'Εργων, αποφασίζουμε: 

Άρθρο 1. 

Εγκρίνεται τοπικό ρυμοτομικό σχέδιο για τον καθορισμό χώρου για 
την ανέγερση σχολείου στην εκτός του εγκεκριμένου ρυμοτομικού σχε¬ 
δίου περιοχή του δήμου Αμαρουσίου, όπως φαίνεται με τα στοιχεία 
Α,Β,Γ,Δ,Ε,Ζ,Η,Θ,Ι,Κ,Λ,Μ,Ν,Ξ,Α στο σχετικό πρωτότυπο διάγραμμα 
σε κλίμακα 1:1000 που έχει θεωρηθεί από τον Προϊστάμενο της 
Δ/νσης Πολεοδομικών Εφαρμογών με την αριθ. 26277/1986 πράξη 
του και που συνοπτικό του αντίτυπο δημοσιεύεται με το παρόν διά¬ 
ταγμα. 

Άρθρο 2. 

Οι όροι και περιορισμοί δόμησης του παραπάνω χώρου για την 
ανέγερση σχολείου καθορίζονται ως ακολούθως: 

1. Μέγιστο ποσοστό κάλυψης: τριάντα τοις εκατό (30%) της επι¬ 
φάνειας του χώρου. 

2. Συντελεστής δόμησης τέσσερα δέκατα (0,4). 

3. Μέγιστο ύψος του κτιρίου οκτώ μέτρα και σαράντα εκατοστά 
(8,40). 

4. Ελάχιστη απόσταση από τα όρια του χώρου έξι (6) μέτρα. 

Άρθρο 3. ' 

Η ισχύς του παρόντος διατάγματος αρχίζει από τη δημοσίευσή του 
στην Εφημερίδα της Κυβερνήσεως. 

Στον Υπουργό Περιβάλλοντος, Χωροταξίας και Δημοσίων’Εργων 
αναθέτουμε τη δημοσίευση και εκτέλεση του παρόντος Διατάγματος. 

Αθήνα, 16 Απριλίου 1986 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ Α. ΣΑΡΤΖΕΤΑΚΗΣ 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ 

ΕΥΑΓΓΕΛΟΣ ΚΟΥΛΟΥΜΠΗΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΟΣ (ΤΕΥΧΟΣ ΤΕΤΑΡΤΟ) 


Αριθ. ΤΠ 2965 ' (2) 

Χαρακτηρισμός οικοπέδου ιδιοκτησίας Καλλιόπης και Ιωάννας Χρυ¬ 
σού εντός σχεδίου πόλεως Λιμ. Χερσονήσου. 

Ο ΝΟΜΑΡΧΗΣ ΗΡΑΚΛΕΙΟΥ 
' Εχοντας υπόψη: 

1. Τη με αριθ. 2965/1986 αίτηση των Καλλιόπης και Ιωάννας 
Χρυσού για χαρακτηρισμό οικοπέδου τους αποκεκλεισμένου από το 
εγκεγκριμένο σχέδιο Λ. Χερσονήσου ως οικοδομήσιμο με ειδικούς 
όρους δόμησης. 

2. Το ρυμοτομικό σχέδιο Λ. Χερσονήσου που ισχύει σήμερα. 

3. Τα άρθα 43-44-45 του από 17.7.23 Ν. Δ/τος «περί σχεδίων 
πόλεων όπως αντικαταστάθηκαν και τροποποιήθηκαν μεταγενέ¬ 
στερα. 

4. Το άρθρο 5 του από 18.3.1926 Ν. Δ/τος «περί επεκτάσεως του 
από 27.2.1926 Ν. Δ/τος εις πάσας τας πόλεις και κώμος του Κρά¬ 
τους». 

5. Την παρ. 3 του άρθρου 6 του Ν. 651/77 (ΦΕΚ 207Α/1977). 

6. Το Ν. Δ/γμα 532/1970 «περί Διοικητικής αποκεντρώσεως». 

7. Το Β. Δ/γμα 712/1970 «περί καθορισμού των διατηρουμένων 
υπέρ του Υπουργού αρμοδιοτήτων». 


8. Τα με αριθ. 10410/1911, 1809/1975 και 9351/1986 συμ¬ 
βόλαια από τα οποία προκύπτει ότι το οικόπεδο ιδιοκτησίας Ιωάννας 
και Καλλιόπης Ε. Χρυσού που βρίσκεται εντός σχεδίου Πόλεως Λ. 
Χερσονήσου, επειδή: 

Το παραπάνω οικόπεδο προϋφίσταται ως έχει της εγκρίσεως του 
σχεδίου και έχει το κατά παρέκκλιση άρτιο εμβαδό της περιοχής 
στερείται όμως προσώπου επί εγκεκριμένου δρόμου του σχεδίου πό¬ 
λεως Α. Χερσονήσου και δε δύναται να τακτοποιηθεί με τα όμορά του 
λόγω υπάρξεως οικοδομών, αποφασίζουμε: 

Χαρακτηρίζουμε το με στοιχεία ΑΒΓΔΕΑ οικόπεδο όπως φαίνεται 
στο συνημμένο τοπογραφ, διάγραμμα του τεχνολόγου Μηχ/κου Ιωάν- 
νου Κοντογεωργάκη ως οικοδομήσιμο με τους όρους και περιορισμούς 
δόμησης που ισχύουν στην περιοχή και που αναγράφονται στο υπό¬ 
μνημα του συνημμένου τοπογραφικού διαγράμματος με οικοδομ. 
γραμμή την 1-2. 

Η απόφαση αυτή να δημοσιευθεί στην Εφημερίδα της Κυβερνή- 
σεως. 

Ηράκλειο, 8 Απριλίου 1986 
Ο Νομάρχης 

ΜΑΝΩΛΗΣ ΛΟΥΚΑΚΗΣ 

ΕΦΗΜΕΡ1Σ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


Αριθ. ΟΙΚ. Ε.Π,Α 65 (3) 

Καθορισμός ορίων, όρων χαι περιορισμών δόμησης στον οικισμό «Μ. 

ΑΠΟΣΤΟΛΟΙ» του Ν. Κιλκίς. 

Ο ΝΟΜΑΡΧΗΣ ΚΙΛΚΙΣ 
' Εχοντας υπόψη: 

1. Τις διατάξεις του από 24.4.1985 Π.Δ. (ΦΕΚ 181Δ/3.5.85) 
«περί τρόπου καθορισμού ορίων οικισμών της χώρας, κατηγορίες αυ¬ 
τών και καθορισμός όρων και περιορισμών δόμησης». 

2. Τις προτάσεις των ιδιωτών μελετητών Μηχ/κών, στους οποίους 
ανατέθηκε σχετική μελέτη στα πλαίσια του προγράμματος των ανοι¬ 
κτών πόλεων, που αφορούν στον προσδιορισμό των ορίων του υπόψη 
οικισμού. 

3. Τα δελτία αρχιτεκτονικής αναγνώρισης των οικισμών που συ¬ 
μπληρώθηκαν από τους προαναφερόμενους μελετητές κατά τις υπο¬ 
δείξεις των σχετικών προδιαγραφών του πρώην ΤΧΟΠ και τώρα Τ. 
ΠΕ.ΧΩ.ΔΕ'. 

4. Τη με αρ. Ε.Π.Ε 41/27.3.85 απόφασή μας για την κατηγοριο- 
ποίηση των οικισμών του Ν. Κιλκίς που έχουν πληθυσμό μέχρι 2.000 
κατοίκους, με την οποία ο οικισμός έχει χαρακτηρισθεί ως αδιάφορος, 
συνεκτικός, στάσιμος, μικρός. 

5. Τα πληθυσμιακά στοιχεία της τελευταίας απογραφής του Κρά¬ 
τους της ΕΣΤΕ. 

6. Τη με αρ. 7ο/17.4.86 γνωμοδότηση-πρακτικό του Συμβουλίου 
ΠΕ.ΧΩ.ΔΕ (ΣΧΟΠ) του Νομού. 

7. Τη με αρ.20/1985 απόφαση του Κοινοτικού Συμβουλίου της 
Κοινότητας Μαυρονερίου, 

8. Το Π.Δ. της 2-4/14.5.1985 (ΦΕΚ 225Δ) «περί μεταβίβασης 
αρμοδιοτήτων στους Νομάρχες για την έγκριση και τροποποίηση ρυ¬ 
μοτομικών σχεδίων καθώς και όρων και περιορισμών δόμησης αγρο¬ 
τικών οικισμών», αποφασίζουμε: 


1. Καθορίζουμε τα όρια του οικισμού «Μ. ΑΠΟΣΤΟΛΟΙ» του Ν. 
Κιλκίς, όπως αυτά φαίνονται στο συνοδευτικό της παρούσας σχεδιά¬ 
γραμμα σε κλ. 1:5.000, που αποτελεί αναπόσπαστο τμήμα αυτής και 
συντάχθηκε βάσει στοιχείων χάρτη και επί τόπου ελέγχου. 

2. Καθορίζουμε τους ακόλουθους Γενικούς και Ειδικούς όρους και 
περιορισμούς δόμησης. 

Α. Γενικοί όροι Δόμησης: 

2.1.1. Εντός των ορίων του οικισμού «Μ. ΑΠΟΣΤΟΛΟΙ» ισχύουν 
οι γενικοί όροι δόμησης που προβλέπονται από το Π.Δ. της 24.4.85 
ΦΕΚ 181 Δ/3.5.1985 και αρτιότητα γηπέδου 300 τ.μ. με πρόσωπο 
13.00 μ. 

2.1.2. Κατά παρέκκλιση εντός των ορίων του οικισμού θεωρούνται 
άρτια τα οικόπεδα με όποιο εμβαδό και πρόσωπο είχαν στις 3.5.1985 
ημέρα δημοσίευσης του από 24.4.1985 Π.Δ/τος. 

Β. Ειδικοί όροι Δόμησης: 

2.2. Για τον οικισμό «Μ. ΑΠΟΣΤΟΛΟΙ» της ομάδας 6, βαθμού 
πρστασίας Β3, τους ειδικούς όρους δόμησης που αναγράφονται στην 
καρτέλα που συνοδεύει την παρούσα. 

Κατά τα λοιπά ισχύουν τα οριζόμενα στο Π. Δ/γμα της 24.4. 
1985 (ΦΕΚ 181Δ/3.5.1985). 

Για κάθε αμφισβήτηση που ανακύπτει από την εφαρμογή της πα¬ 
ρούσας, αποφασίζει ο Νομάρχης μετά από γνώμη του Συμβουλίου 
ΠΕ.ΧΩ.Δ.Ε (ΣΧΟΠ) του Νομού. 

Η παρούσα απόφαση, το σχεδιάγραμμα οριοθέτησης του οικισμού 
που τη συνοδεύει, το δελτίο Αρχιτεκτονικής Αναγνώρισης του οικι¬ 
σμού, όπως αυτά έχουν θεωρηθεί από τον Προϊστάμενο του Τ.Π.Π.Ε. 
Κιλκίς να δημοσιευθούν στην Εφημερίδα της Κυβερνήσεως. 

Κιλκίς, 22 Απριλίου 1986 

Ο Νομάρχης 

ΓΙΑΝΝΗΣ ΑΓΓΕΛΟΠΟΤΛΟΣ 



ΕΦΗΜΕΡΙΕ ΤΗΣ ΚΥΒΕΡΙΜΗΣΕΩΣ (ΤΕΥΧΟΣ ΤΕΤΑΡΤΟ) 


























































































































